b'\n_START_ARTICLE_\nAlan Young\n_START_SECTION_\nZgodnje \xc5\xbeivljenje\n_START_PARAGRAPH_\nAlan Young se je rodil kot Angus Young v North Shields, Northumberland v Angliji, pristani\xc5\xa1kemu delavcu Johnu Catchartu Youngu in Florence Pinckley, katere eden od prednikov je bil podpisnik ameri\xc5\xa1ke deklaracije o osamosvojitvi. Dru\xc5\xbeina se je preselila v Edinburgh na \xc5\xa0kotskem, ko je bil Alan \xc5\xa1e dojen\xc4\x8dek in nato, ko je bil star 6 let, v Kanado. Ker je kot otrok zaradi hude astme ve\xc4\x8dino \xc4\x8dasa pre\xc5\xbeivel doma, se je navdu\xc5\xa1il nad radiem in televizijo. Med drugo svetovno vojno se je \xc5\xbeelel pridru\xc5\xbeiti vojski, a ga zaradi slabega zdravja niso sprejeli.\n_START_SECTION_\nKariera\n_START_PARAGRAPH_\nNajprej se je zaposlil na Kanadski televiziji, nato pa se je preselil v ZDA in za\xc4\x8del s svojim \xc5\xa1ovom, \xc5\xa0ovom Alana Younga._NEWLINE_V filmski industriji je debitiral leta 1946 s filmom Margie, nato je sledilo \xc5\xa1e nekaj vlog, med drugim tudi v filmu \xc4\x8casovni stroj (1960). Najbolj znan je seveda po vlogi mladega in brezskrbnega Wilburja Posta, lastnika govore\xc4\x8dega konja gospoda Eda. Gospod Ed je sicer govoril le z njim, kar je Wilburja spravilo v kopico komi\xc4\x8dnih situacij. Zelo poznan pa je tudi pri otrocih, glas je posodil mnogim risanim junakom, med drugim tudi Disneyjevemu Skopu\xc5\xa1niku.'